2021. gada 7. janvārī Noteikumi Nr. 2

Rīgā (prot. Nr. 2 50. §)

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu, 30. panta trešo daļu,

31. panta piekto daļu, 39. panta pirmo un otro daļu un

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13., 14. un

16. punktu, 6.1 panta otro daļu un 6.3 panta otro daļu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 245A., 246. nr.; 2021, 2B. nr.) šādus grozījumus:

1.1. izteikt 35. punkta ievaddaļu šādā redakcijā:

"35. Starptautiskos pasažieru pārvadājumus caur lidostām, ostām, ar autobusiem un dzelzceļa transportu veic no Eiropas Savienības un Eiropas Ekonomikas zonas valstīm, Šveices Konfederācijas un Apvienotās Karalistes un uz šīm valstīm. Starptautiskos pasažieru pārvadājumus caur lidostām, ostām, ar autobusiem un dzelzceļa transportu neveic no/uz trešajām valstīm, izņemot:";

1.2. svītrot 35.8. apakšpunktu;

1.3. papildināt noteikumus ar 35.3, 35.4 un 35.5 punktu šādā redakcijā:

"35.3 Persona var ceļot uz Latvijas Republiku, ievērojot šādas prasības:

35.31. ja persona 72 stundas pirms iekāpšanas pārvadātāja transportlīdzeklī vai ieceļojot ar transportlīdzekli, kas neveic komercpārvadājumu, pirms ieceļošanas Latvijas Republikā ir veikusi Covid-19 testu un šī testa rezultāts ir negatīvs. Testa rezultātus uzrāda pārvadātājam pirms iekāpšanas transportlīdzeklī vai pēc pieprasījuma Valsts robežsardzei vai Valsts policijai angļu, franču, vācu vai krievu valodā. Ja testa rezultātus pārvadātājam uzrāda pirms iekāpšanas transportlīdzeklī, tie var būt arī tās valsts valodā, no kuras ceļo uz Latvijas Republiku. Ja testa rezultātus Valsts robežsardzei vai Valsts policijai uzrāda, iebraucot Latvijas Republikā no Igaunijas Republikas un Lietuvas Republikas, testa rezultātus var uzrādīt arī lietuviešu vai igauņu valodā;

35.32. ja uzrāda citu medicīnisku dokumentu, kas apliecina, ka persona nav infekcioza;

35.33. persona, ieceļojot ar transportlīdzekli, kas neveic komerc­pārvadājumu, apliecina šo noteikumu 35.31. vai 35.32. apakšpunktā minētā dokumenta esību, aizpildot apliecinājuma anketu informācijas sistēmas tīmekļvietnē (covidpass.lv) elektroniski un, ja nepieciešams, uzrāda šo noteikumu 35.31. vai 35.32. apakšpunktā minēto dokumentu Valsts robežsardzei vai Valsts policijai;

35.34. ja persona izmanto pārvadātāja transportlīdzekli, tā uzrāda pārvadātājam šo noteikumu 35.31. vai 35.32. apakšpunktā minēto dokumentu. Starptautiskais pārvadātājs vizuāli pārliecinās, ka persona iesniegusi šo noteikumu 35.31. vai 35.32. apakšpunktā minēto dokumentu. Ja minēto dokumentu nevar uzrādīt, pārvadātājs atsaka personai iekāpšanu transportlīdzeklī.

35.4 Šo noteikumu 35.3 punkta prasības neattiecas uz:

35.41. bērniem, kas nav sasnieguši 11 gadu vecumu;

35.42. personām, kuras var pierādīt, ka ir saņēmušas nepieciešamās Covid-19 vakcīnas devas;

35.43. transporta un pasažieru pārvadājumu pakalpojumu sniedzēja darbiniekiem un pasažieru, kravas vai tehnisko reisu apkalpes locekļiem;

35.44. jūrniekiem, kuriem jānokļūst savā darbavietā uz kuģa vai nepieciešams atgriezties no tā;

35.45. šo noteikumu 3. punktā minētajām personām;

35.46. gaisa kuģu pasažieriem, kuri šķērso Latvijas Republikas teritoriju tranzītā, nepametot lidlauka kontrolējamo zonu un uzturoties tajā ne ilgāk par 24 stundām, ja tie var uzrādīt apstiprinājumu tranzīta lidojumam, kā arī Igaunijas Republikas un Lietuvas Republikas pilsoņiem un viņu ģimenes locekļiem un personām, kuras pastāvīgi dzīvo šajās valstīs un ieceļo Latvijas Republikā, lai dotos uz starptautisku pasažieru pārvadājumu no lidostas "Rīga", ja tie var uzrādīt apstiprinājumu lidojumam;

35.47.  šo noteikumu 58.1 un 58.5 punktā minētajām personām;

35.48. citām personu kategorijām, ja Valsts robežsardze konstatē, ka tās atbilst starptautiskajām tiesību normām, Latvijas valsts interesēm vai ir saistītas ar neatliekamiem apstākļiem, nepārvaramu varu vai humāniem apsvērumiem.

35.5 Latvijas Republikas valstspiederīgajiem un Eiropas Savienības pastāvīgajiem iedzīvotājiem ar uzturēšanās atļauju Latvijā, kuriem Covid-19 tests ir pozitīvs, ja persona ieceļo ar transportlīdzekli, kas neveic komercpārvadājumu, netiek ierobežota iebraukšana Latvijas Republikas teritorijā. Uz šīm personām ir attiecināmas šo noteikumu 54. punktā minētās izolācijas prasības.";

1.4. izteikt 36. punktu šādā redakcijā:

"36. No 2020. gada 10. jūnija ir aizliegta personu un transportlīdzekļu kustība caur Eiropas Savienības ārējās robežas robežšķērsošanas vietām no/uz centra tīmekļvietnē publicētajām valstīm, kurās ir reģistrēta tāda Covid-19 infekcijas izplatība, kas var radīt nopietnu sabiedrības veselības apdraudējumu, izņemot kravu pārvadājumus. Valsts robežsardzes priekšniekam vai viņa pilnvarotai amatpersonai ir tiesības izdarīt izņēmumus attiecībā uz Eiropas Savienības (tostarp Latvijas Republikas), Eiropas Ekonomikas zonas valstu, Apvienotās Karalistes un Šveices Konfederācijas valstspiederīgo izceļošanu caur ārējās robežas robežšķērsošanas vietām, ja tas atbilst starptautiskajām tiesību normām, Latvijas valsts interesēm vai ir saistīts ar nepārvaramu varu vai humāniem apsvērumiem.";

1.5. izteikt 38. punktu šādā redakcijā:

"38. Pirms ierašanās Latvijas Republikā persona apliecina, ka, ierodoties Latvijas Republikā, ievēros valstī noteiktos epidemioloģiskās drošības pasākumus Covid-19 infekcijas izplatības ierobežošanai, kā arī apliecina šo noteikumu 35.31. vai 35.32. apakšpunktā minētā dokumenta esību un apliecinājuma anketā norāda šo noteikumu 69. punktā minētās ziņas. Persona:

38.1. apliecina, ka ievēros īpašus piesardzības pasākumus atbilstoši šo noteikumu 56. punktam, tai skaitā nodrošinās pašizolāciju. Šo noteikumu 59. punktā minētās personas apliecina, ka, uzturoties Latvijā, ārpus darba laika nodrošinās pašizolāciju, novēros savu veselības stāvokli (divas reizes dienā – no rīta un vakarā – mērot ķermeņa temperatūru) un ievēros šo noteikumu 56. punktā minētās prasības. Šo noteikumu 37.10. un 37.13. apakšpunktā minētās personas apliecina, ka, uzturoties Latvijas Republikas teritorijā, ievēros šo noteikumu 56.2. apakšpunktā un 61.1 punktā minētās prasības. Šo noteikumu 37.11. apakš­punktā minētās personas apliecina, ka, uzturoties Latvijas Republikas teritorijā, ārpus ārstēšanas (diagnostikas un terapijas) pakalpojuma saņemšanas ārstniecības iestādē ievēros šo noteikumu 56. un 61.5 punktā minētās prasības;

38.2. kas uzturējusies valstī, uz kuru nav attiecināmi piesardzības un ierobežojošie pasākumi, pašizolāciju var neievērot.";

1.6. papildināt V nodaļu ar 38.10 punktu šādā redakcijā:

"38.10 Persona, kas atgriezusies Latvijā ar Ārlietu ministrijas apstiprinātu repatriācijas reisu, 10 dienas atrodas pašizolācijā valsts noteiktā uzturēšanās vietā, kuru aizliegts pamest. Pašizolācijas laikā persona novēro savu veselības stāvokli.";

1.7. papildināt noteikumus ar 69.6. un 69.7. apakšpunktu šādā redakcijā:

"69.6. par Covid-19 testu;

69.7. par citu medicīnisku dokumentu."

2. Noteikumi stājas spēkā 2021. gada 15. janvārī.

Ministru prezidents A. K. Kariņš

Veselības ministra

pienākumu izpildītājs,

Ministru prezidenta biedrs,

aizsardzības ministrs A. Pabriks